《夜光杯》
明代·朱之蕃

髻螺盘绕隐东洋，吸得瑶空宝月光。孕出圆珠能照乘，剖开素质待飞觞。

晶莹绝胜金樽艳，华彩浑添玉液芳。浮白江天遥骋望，酒星垂耀正更长。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。